Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20297

1. FEJEZET - MEGHATÁROZÁSOK Jogellenes cselekmények (Acts of unlawful interference). Ezek a polgári repülés és légi szállítás biztonságának veszélyeztetése céljából elkövetett, vagy megkísérelt cselekmények, úgy mint: • a levegőben tartózkodó légijármű jogellenes hatalomba vétele • a földön tartózkodó légijármű jogellenes hatalomba kerítése • túsz ejtés a légijármű fedélzetén, vagy a repülőtéren • erőszakos behatolás a légijármű fedélzetén, vagy repülőtéren, vagy légiforgalmi létesítmény területén, • bűncselekmény végrehajtása céljából fegyver, veszélyes eszköz, vagy anyag elhelyezése a légijármű fedélzetén, vagy repülőtéren • félrevezető információ közlése az alábbiak biztonságát veszélyeztető módon: földön, vagy levegőben tartózkodó légijármű, repülőtéren, vagy polgári repülési létesítmény területén tartózkodó utasok, légijármű személyzet, földi személyzet, vagy nagy közönség. Légi munkavégzés (aerial work). Légijármű üzemeltetés, amely során a légijárművet speciális szolgáltató feladatra használják, mint például növényvédelem, építkezés, fényképezés, felderítő megfigyelés és őrjárat, kutatás és mentés, légi hirdetés, stb. Légi-jármű védelmi ellenőrzés (Aircraft security check). A légi-jármű azon belső részeinek átvizsgálása, amelyekhez utas hozzáférhetett és az adott rekesz átvizsgálása gyanús tárgyak, fegyverek, robbanóanyagok, vagy egyéb veszélyes készülékek felderítése érdekében. Légijármű védelmi átkutatás (Aircraft security search). A légijármű külsejének és belsejének alapos átvizsgálása gyanús tárgy, fegyver, robbanószer, vagy veszélyes készülék, cikk és anyag felderítése céljából. Légiforgalmi oldal (Airside). A repülőtér mozgási területe a szomszédos terep és épületek, vagy ezek részei, amelyekre a bejutást ellenőrzik. Háttér ellenőrzés (Background check). Valamely személy azonosságának és múltjának ellenőrzése, beleértve –ha jogilag megengedhető- a rovott múltat is, azon felmérés részeként, hogy az illető személy esetében elfogadható-e, hogy a védelmileg korlátozott területekre kíséret nélkül bejuthasson, illetve alkalmazható-e védelmi ellenőrzési feladatra. Rakomány (Cargo). A légi-járművön szállított bármiféle cikk a posta, a tartalék készletek és a kísérettel rendelkező-, vagy a tévesen kezelt poggyászok kivételével. 2007/70/II. szám Igazolvány (Certification). A megfelelő repülés védelmi hatóság által, vagy felhatalmazásával készített hivatalos értékelés és igazolás miszerint az illető személy a szükséges hozzáértés birtokában van, hogy a megfelelő hatóság által meghatározott szintnek megfelelő kijelölt feladatokat ellásson. Kereskedelmi légi-szállító üzem (Commercial air transport operation). Bérért, vagy ellenszolgáltatásért végzett utas, áru, vagy posta szállítására kiterjedő légijármű üzemeltetés. Vállalati célú repülés (Corporate aviation). A vállalat repülőgépének a vállalat üzletvitelét elősegítő, nem kereskedelmi jellegű üzemeltetése, vagy használata utasok, vagy javak szállításához amely repülőgépet a repülőgép vezetésére alkalmazott hivatásos pilóta vezeti. (Megjegyzés: a vállalati célú repülés az általános célú repülés egyik ága). Erőszakos utas (Disruptiv passenger). Utas, aki nem veszi figyelembe a repülőtéren, vagy a repülőgépen betartandó szabályokat, vagy nem engedelmeskedik a repülőtéri személyzet, vagy a légijármű személyzet utasításainak és ezáltal felborítja a közrendet és fegyelmet a repülőtéren, illetve a repülőgép fedélzetén. Általános célú repülés (General aviation). A kereskedelmi légi-szállító üzemeléstől és a légi munkavégzéstől eltérő egyéb repülő üzem. Emberi tényező elvek (Human factors principles). Kivitelezésre, jogosításra, kiképzésre, üzemeltetésre és karbantartásra alkalmazott elvek, amelyek az emberi teljesítő képesség megfelelő figyelembe vételével biztonságos összeilleszkedést igyekszenek megvalósítani az ember és más rendszer elemek között. Emberi teljesítőképesség (Human performance). Az ember képességei és korlátjai, amelyek a légiforgalmi tevékenységek biztonságára, védelmére és hatékonyságára hatással vannak. Szabályozott ügynök (Regualted agent). Valamely üzemeltetővel üzleti tevékenységet folytató és az áru, vagy a posta küldemények tekintetében a megfelelő hatóság által elfogadott, vagy előírt védelmi vizsgálatot biztosító ügynök, árutovábbító, vagy egyéb más közösség. Szűrés (Screening). Fegyverek, robbanószerek, vagy jogellenes cselekmény elkövetésére alkalmas egyéb veszélyes eszközök, cikkek, vagy anyagok észlelése céljából alkalmazott műszaki eszköz, vagy egyéb módszer. 2007/70/II. szám Megjegyzés. – A 18. Annex és a hozzá kapcsolódó Veszélyes anyagok Biztonságos szállításának Technológiai Kézikönyve (Doc 9284) bizonyos veszélyes anyagokat és cikkeket a veszélyes anyagok közé sorolnak be és amelyeket az említett kézikönyv szabályaival egyezésben kötelező szállítani. Továbbá, a Polgári repülés jogellenes cselekményekkel szembeni védelmezésének Védelmi Kézikönyve (Doc 8973 - Bizalmas) felsorolást tartalmaz azokról tiltott cikkekről, amelyek légijármű kabinban soha sem szállíthatók. Védelem (Security). A nemzetközi polgári repülés jogellenes cselekményekkel szembeni védelme. E célkitűzés az intézkedések, az emberi és anyagi erőforrások kombinációja révén valósul meg. Védelmi felmérés (Security audit). A nemzeti repülés védelmi terv bevezetésének minden vonatkozására kiterjedő, részletekbe menő vizsgálat az egyezés megvalósulásáról. Védelmi ellenőrzés (Security control). Módszer, amellyel a jogellenes cselekedet elkövetésére valószínűleg alkalmas fegyverek, robbanóanyagok, vagy egyéb veszélyes készülékek, cikkek, vagy anyagok alkalmazása megelőzhető. Védelmi vizsgálat (Security inspection). A nemzeti repülés védelmi terv vonatkozó követelményeinek légitársaság, repülőtér, vagy a védelemben érintett egyéb közösség által történt bevezetésének vizsgálata. Védelmileg korlátozott terület (Security restricted area). A repülőtér légiforgalmi oldalon lévő és elsődlegesen veszélyes területként kijelölt területei, amelyek esetében a behatolás ellenőrzése mellett egyéb védelmi ellenőrzést is alkalmaznak. Rendszerint ezek -többek között- a következő területeket foglalják magukba: minden kereskedelmi repülési utas indító terület a szűrő pont és a légi-jármű között, a rakodó területek, a csomag összekészítő területek, beleértve azokat ahol a repülőgépet forgalomba állítják és szűrt poggyászok és áru van jelen, áru raktárakat, posta központok, a légiforgalmi oldali catering és a légi-jármű tisztításra szolgáló területek. Védelmi értékelés (Security survey). A védelem igényeinek értékelése, beleértve azokat a hiányosságokat is, amelyek jogellenes cselekmények kivitelezésében kiaknázhatók, és javító intézkedések ajánlása. Védelmi próba (Security test). Egy repülésvédelmi intézkedés nyílt, vagy burkolt kipróbálása, jogellenes cselekmény elkövetésének kísérletét utánozva. Azonosítatlan poggyász (Unindetified baggage). A repülőtéren, poggyászazonosító címkével, vagy anélkül lévő poggyász, amelyet nem vett fel utas, illetve amely utashoz nem köthető. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes